EkBass/fiwiki-20250220-pages-articles huggingface dataset:
Grégory Bradai

__NOTOC__ Gregory Bradai (s. 20. kesäkuuta 1993) on ranskanpolynesialainen pikajuoksija. Pekingin MM-kilpailuissa 2015 Bradai kilpaili 100 metrin juoksussa. Hän juoksi esikarsinnoissa ajan 11,29 s, eikä selviytynyt alkueriin. Dohan MM-kilpailuissa 2019 hän karsiutui 200 metrin alkuerissä ajalla 22,79. Sisäratojen maailmanmestaruuskilpailuissa 2014 Bradai ei päässyt 60 metrin juoksussa jatkoon alkueristä ajallaan 7,30 s ja sijoittui kokonaisajoissa 40:nneksi. == Henkilökohtaiset ennätykset == === Ulkoradat === Laji Aika Paikka Päivä 100 m 11,29 Peking 22.8.2015 200 m 22,73 Cairns 29.6.2012 400 m 50,17 Vineuil 28.5.2016 === Sisäradat === Laji Tulos Paikka Päivä 60 m 7,30 Sopot 7. maaliskuuta 2014 == Lähteet == Luokka:Ranskanpolynesialaiset pikajuoksijat Luokka:Vuonna 1993 syntyneet Luokka:Elävät henkilöt
Osmankajärvi

Osmankajärvi on Kainuussa Puolangalla sijaitseva järvi. Järvi sijaitsee Oulujärven pohjoispuolella 18 kilometriä Paltamolta luoteeseen. == Maantietoa == Järven pinta-ala on 1150 hehtaaria eli 11 neliökilometriä. Se on 6,2 kilometriä pitkä ja 3,5 kilometriä leveä. Sen rannat ovat alavaa metsämaata, joka on paikoitellen suoistunutta. Järvi on luodattu ja siitä on julkaistu syvyyskartat. Sen tilavuus on 28 miljoonaa kuutiometriä eli 0,028 kuutiokilometriä. Järven keskisyvyys on 2,4 metriä ja suurin syvyys on 11 metriä. Syvin kohta sijaitsee järven itäisessä lahdelmassa Pölhönniemen edustalla. Itärannasta kohoaa yli 30 metrin korkeuteen Kumpuvaaran mäet. Kaakkoispuolella vajaa kahden kilometrin päässä kohoaa Julkuvaara lähes 100 metrin korkeuteen ja sen eteläpuolella 2,5 kilometriä jälveltä sijaitsee Raappanavaara, joka kohoaa 120 metrin korkeuteen järven vedenpinnasta. Järven rantaviivan pituus on 24 kilometriä. Sen rannoille on rakennettu vain vapaa- ajan asuntoja. Niille johtaa tiet valtatieltä 22. == Historiaa == Kotalahden esihistorialliset asuinpaikat ovat Osmankajärven etelärannalla.Puolangan muinaismuistokohteet; Kajaani.fi == Vesistösuhteet == Järvi sijaitsee Oulujoen vesistössä (vesistöaluetunnus 59) Oulujärven alueen (59.3) Kivesjärven valuma-alueella (59.35), jonka Osmankajärven alueeseen (59.353) järvi kuuluu. Järven vedenpinnan korkeus on 167,3 metriä mpy. Valuma-alue saa pääosan vedestään Kongasjärven valuma-alueelta (59.355) ja Tulijoen valuma- alueelta (59.354). Kongasjärvi sijaitsee aivan sen vieressä ja se laskee Osmankajärveen 450 metriä pitkää jokea myöten, jonka pudotus on vain 30 senttimetriä. Tulijoki tulee Osmankajärveen koillisesta, mutta se virtaa alajuoksulla Voipuanjärven ja Keskisen läpi ennen laskemistaan Lummejoen nimisenä Osmankajärveen. Osmankajärven alueella ei ole muita järviä. Järven laskujoki Kongasjoki laskee kuuden kilometrin päässä sijaitsevaan Kivesjärveen ennen päätymistään Oulujärven Paltanselän Varislahteen. == Lähteet == Luokka:Oulujärven alue Luokka:Puolangan järvet
Jussi Huhtala (säveltäjä)

Jussi Huhtala (s. 27. heinäkuuta 1978) on suomalainen elokuvasäveltäjä ja musiikin tuottaja. == Ura == Huhtala on säveltänyt- ja tuottanut musiikin kymmeniin elokuviin (IMDB) Hän on säveltänyt musiikkia myös videopeleihin, lukemattomiin mainoksiin sekä Nokia Areenan avajaisten alkushown. == Valikoitu filmografia säveltäjänä == * 1 Rendel 2: Cycle of Revenge 2024 * (Pri)sons 2024 * Gravedigger and the Random People 2023 * Johannes ei kulje Jämsän kautta 2023 * Free Skate 2022 * Kyrsyä 2017 * Backwood Madness 2018 * Bunny the Killer Thing 2015 * He lepäävät Pohjoisessa 2013 * Les Feux Arctiques 2011 * Viimeiset olkiukot2011 * Synergia 2011 * Myrsky tiimalasissa 2010 == Lähteet == == Aiheesta muualla == * * Jussi Huhtala Youtube * Jussi Huhtala kotisivu Luokka:Suomalaiset elokuvasäveltäjät Luokka:Elävät henkilöt Luokka:Syntymävuosi puuttuu
Manantalin pato

Manantalin pato on patorakennelma Bafingjoella Malissa. Se sijaitsee Kayesin alueen Bafoulabén piirin Bamafélén kunnassa 95 kilometriä Bafoulabésta kaakkoon. Senegaljoen yhteistyöjärjestön rakennuttaman sännöstelypadon tarkoituksena oli tuottaa sähköenergiaa, kehittää Senegaljoen laakson keinokastelua ja turvata ympärivuotinen laivaliikenne Saint-Lousista Ambidédiin. Padon rakentaminen alkoi vuonna 1982 ja se valmistui vuonna 1988. Sähkövoimala rakennettiin vuosina 1997–2003. Koko projekti, johon kuului myös Diaman säännöstelypato, tuli maksamaan noin 1,1 miljardia euroa. Rahoittajina toimi joukko kansainvälisiä kehitysjärjestöjä ja pankkeja. Lainan osuus rahoituksesta oli 64 % ja lahjoitusten 36 %. Senegaljoen liikennöintikelpoisuuden parantaminen todettiin pian epärealistiseksi tavoitteeksi, ja siitä luovuttiin jo projektin alkuvaiheessa. Maatalouden kehittämiseen liittyvät tavoitteet ovat toteutuneet vain osittain. Manantalin voimalaitos, jonka kapasiteetti on 200 megawattia, on tuottanut Malin, Mauritanian ja Senegalin käyttöön vuosittain noin 820 gigawattituntia sähköä (vuosina 2003–2013)Cisse, s. 105.. Tuotanto ylittää selvästi tavoitteen, ja sähkövoimalaa pidetään sen rakentamisen viivästymisestä ja lisäkustannuksista huolimatta menestystarinana. Patoa hoitaa kolmen valtion perustama Société de gestion de l’énergie de Manantali (SOGEM). Sähkön tuotannosta vastasi vuoteen 2014 saakka eteläafrikkalaisen Eskomin tytäryhtiö Eskom Energy Manantali. Sen jälkeen SOGEM perusti oman väliaikaisen tuotantoyhtiön Société d’exploitation de Manantali et de Féloun.Cisse, s. 96. Manantalin patoaltaan pinta-ala on 475 neliökilometriä, suurin syvyys 55 metriä ja vesimäärä noin 11,3 miljardia kuutiometriäCisse, s. 112.. Sen tieltä jouduttiin siirtämään noin 10 000 asukasta, joita varten on rakennettu 30 uutta kylää. Veden alle jäi paljon maatalousmaata, mutta tekojärvi on tajonnut myös uuden elinkeinon. Vuotuinen kalansaalis on noin 1 300 tonnia ja saattaa nousta 3 000 tonniin, mikä tekee Manantalijärvestä Malin kolmanneksi tärkeimmän kalastusalueen. ==Lähteet== * ===Viitteet=== ==Aiheesta muualla== * Société de Gestion de l’Energie de Manantali Luokka:Senegalin vesistö Luokka:Malin vesivoimalaitokset Luokka:Malin padot
Volvo S90 ja V90 (2016)

Volvo S90 ja V90 ovat Volvon vuodesta 2016 lähtien valmistamia edustusluokan henkilöautomalleja, jotka korvasivat edeltäneet S80- ja V70-mallit. S90 ja V90 jakavat perusrakenteensa Volvo XC90:n kanssa. Ne valittiin vuoden autoksi Suomessa 2017. == Volvo S90 ja V90 (2016–) == Sedan-korinen S90 esiteltiin Detroitin autonäyttelyssä tammikuussa 2016, farmarimalli V90 myöhemmin Genevessä samana keväänä. V90 on muodoiltaan edeltänyttä V70-mallia huomattavasti linjakkaampi. Edeltäjän takaluukun pystysuora muoto on vaihtunut saksalaiskilpailijoiden tapaiseen hieman coupémaisen viistoon linjaan. Tämän vuoksi tavaratilan koko on pienentynyt 15 litralla. Takajalkatiloja on kuitenkin saatu suurennettua V70:een verrattuna. Vuoden 2017 Euro NCAP -kolaritestistä S90 ja V90 saivat tulokseksi täydet viisi tähteä. V90 Cross Country esiteltiin syyskuussa 2016. Marraskuussa 2016 Volvo esitteli erityisesti Kiinan ja Yhdysvaltojen markkinoille suunnatut S90 L- ja S90 Excellence -mallit. S90 L on 120 millimetriä normaalia pidempi malli, jossa lisäpituus on käytetty takaistuintilojen suurentamiseen. Excellence on S90 L -mallin ylellisempi versio, jossa ei ole takaistuintilojen maksimoimiseksi etumatkustajan istuinta. Auto onkin tarkoitettu lähinnä autonkuljettajan ajettavaksi. Samalla valmistaja ilmoitti, että suuri osa S90:n tuotannosta on tarkoitus siirtää Ruotsista Kiinaan lähivuosien aikana. Vuonna 2020 mallit kokivat pienen kasvojenkohotuksen, jossa etupuskurin alareuna muotoiltiin uudelleen ja etusumuvalot vaihtuivat uusiin. Lisäksi V90:n takavaloja uudistettiin. == Lähteet == == Aiheesta muualla == S90 ja V90 Luokka:E-segmentin autot Luokka:2010-luvun autot Luokka:2020-luvun autot
Syväväyläperiaate

Syväväyläperiaate eli thalweg-periaate (, saksan sanoista T(h)al ’laakso’ + Weg ’tie’) on valtionrajoissa usein käytetty periaate, jonka mukaan kulkukelpoisessa joessa () raja kulkee joen uoman syvintä kohtaa pitkin, ellei muuta ole sovittu. Järvissä ja ei-kulkukelpoisissa joissa raja sen sijaan kulkee usein keskiviivalla. Joen uoman vähitellen siirtyessä raja siirtyy vastaavasti. Toisaalta äkillinen joen siirtyminen toiseen paikkaan () ei siirrä rajaa, vaan raja jää tällöin kuivuneeseen uomaan. Erottelu näiden kahden tapauksen välillä on joskus tulkinnanvaraista. Vuonna 1895 puhjenneessa Yhdysvaltojen ja Meksikon välisessä Chamizalin kiistassa osapuolet olivat eri mieltä siitä, oliko rajajoki Rio Grande siirtynyt vähitellen vai äkillisesti. Joki oli siirtynyt etelään sekä vähitellen että tulvien seurauksena. 600 eekkerin (2,4 neliökilometrin) aluetta koskenut kiista sovittiin lopullisesti vasta vuonna 1963. Merkittävä poikkeama syväväyläperiaatteesta on ollut Irakin ja Iranin rajalla Shatt al-Arabissa. Vuoden 1937 sopimuksen mukaan raja kulki joen itärannassa, niin että käytännössä koko joki oli Irakin hallinnassa. Vuonna 1975 solmitun uuden sopimuksen mukaan raja siirtyi joen syvimpään kohtaan, mutta Irak sanoi sopimuksen irti jo 1980. Kiista joen hallinnasta oli yhtenä syynä 1980–1988 käytyyn Irakin ja Iranin väliseen sotaan. ==Suomessa== * Ruotsin vastainen raja kulkee Haminan rauhansopimuksen (1809) perusteella syvimmän virranuoman mukaan (, ). * Norjan vastaisella jokirajalla on myöskin kaikissa rajankäynneissä otettu perustaksi syväväyläperiaate, vaikka rajan tarkkaa sijaintia joessa ei alun perin Strömstadin sopimuksessa (1751) määritelty. * Venäjän vastainen raja kulkee ”rajajoissa ja -puroissa niiden tai niiden päähaaran keskellä”. ==Lähteet== en:Thalweg#Thalweg principle Luokka:Rajajoet
Itävallan parlamenttivaalit 2013

Itävallan parlamenttivaalit 2013 järjestettiin 29. syyskuuta 2013. Vaaleissa valittiin kansallisneuvoston kaikki 183 jäsentä. Hyväksyttyjä ääniä annettiin 4 692 907 äänestysaktiivisuuden ollessa 74,9%.Federal Elections in Austria Election Resources on the Internet. Viitattu 22.4.2017. == Tulokset == Puolue Äänet Kannatus Edustajanpaikat Muutos Itävallan sosiaalidemokraattinen puolue 1 258 605 26,8% 52 5 Itävallan kansanpuolue 1 125 876 24,0% 47 4 Itävallan vapauspuolue 962 313 20,5% 40 6 Vihreät 582 657 12,4% 24 4 Team Stronach 268 679 5,7% 11 11 NEOS - Uusi Itävalta 232 946 5,0% 9 9 Itävallan tulevaisuuden liitto 165 746 3,5% 0 21 Vaalituloksen katsottiin olleen euroskeptikkojen voitto, koska Vapauspuolue, Team Stronach ja Tulevaisuuden liitto keräsivät yhteensä yli 33 prosenttia äänistä.Austria’s election: The Eurosceptics’ victory The Economist. 3.10.2013. Viitattu 22.4.2017. Vallassa ollut Sosiaalidemokraattisen puolueen ja Kansanpuolueen koalitiohallitus säilytti kuitenkin enemmistönsä kansallisneuvostossa ja jatkoi vallankahvassa liittokansleri Werner Faymannin johdolla. == Lähteet == luokka:Vuoden 2013 vaalit Parlamenttivaalit 2013
Dr. Dobb’s Journal

Dr. Dobb's Journal oli Yhdysvalloissa 1975-2009 ilmestynyt tietokoneohjelmointiin ja ohjelmistotuotantoon keskittynyt aikakauslehti. ==Historia== Bob Albrecht julkaisi vuodesta 1972 harrastelijoille People's Computer Company Newsletter -uutiskirjettä Menlo Parkissa Kaliforniassa. Stanfordin yliopiston lehtori Dennis Allison julkaisi julkaisussa 1975 määritelmät ja ohjeet BASIC-tulkin toteuttamiseksi mikrotietokoneille. Tämä Tiny BASICiksi nimetty tulkki sai suuren suosion muiden hakkereiden keskuudessa ja se toteutettiin monille tietokoneille. Kuka tahansa sai valokopiot ohjelman halutun version lähdekoodista lähettämällä kirjekuoren, jossa oli postimerkki ja oma osoite. PCC julkaisi Tiny BASICistä kolme erikoisnumeroa vuonna 1976 nimellä Dr. Dobb's Journal of Tiny BASIC Calisthenics & Orthodontia. Nimi Dobb tuli nimistä Don (Dennis) ja Bob. Uutiskirjeiden suuren suosion ja pyyntöjen vuoksi julkaisusta tuli säännöllisesti ilmestyvä lehti, jonka ensimmäiseksi päätoimittajaksi tuli Jim Warren. Julkaisun sisältö laajeni ja suuri osa materiaalista tuli vapaaehtoisilta avustajilta. Richard Stallmanin "GNU Manifesto" julkaistiin lehdessä 1985. Lehden historiaan kuului myös 386BSD-käyttöjärjestelmän esittely. Lehti kasvoi myöhemmin ammattimaiseksi ja saavutti kansainvälistä mainetta ja lukijakunnan. Julkaisijaksi tuli United Business Media (UBM). Lehden paperiversion julkaisu lopetettiin helmikuun 2009 numeroon. Verkkosivustoa päivitettiin uudella sisällöllä aina vuoden 2014 loppuun asti. ==Lähteet== * Farewell, Dr. Dobb's, Andrew Binstock, December 16, 2014 * Dr. Dobb's Journal sails into the sunset - yet again, 17 Dec 2014 at 12:32, Tim Anderson Luokka:Tietotekniikkalehdet Luokka:Yhdysvaltalaiset aikakauslehdet Luokka:Ammattilehdet Luokka:Lakkautetut lehdet
Esther Duflo

Esther Duflo (s. 25. lokakuuta 1972 Pariisi) on ranskalais-yhdysvaltalainen taloustieteilijä ja taloustieteen professori (Abdul Latif Jameel Professor of Poverty Alleviation and Development Economics) Massachusetts Institute of Technologyssa.Short Bio, Esther Duflo Viitattu 22.4.2017Esther Duflo 2019 Economics.mit.edu Hänelle myönnettiin John Bates Clark -mitali vuonna 2010Udry, Christopher. 2011. Esther Duflo: 2010 John Bates Clark Medalist Journal of Economic Perspectives, 25(3): 197–216. Viitattu 22.4.2017 ja Ruotsin keskuspankin taloustieteen palkinto Alfred Nobelin muistoksi vuonna 2019 yhdessä Abhijit Banerjeen ja Michael Kremerin kanssa. Palkinto myönnettiin ”kokeellisesta lähestymistavasta maailmanlaajuisen köyhyyden lievittämiseen”. Saadessaan palkinnon 46-vuotiaana Duflo oli nuorin taloustieteen Nobel-palkinnon saaja ja toinen nainen, jolle taloustieteen Nobel on koskaan myönnetty. Helsingin yliopiston julkistalouden professorin Jukka Pirttilän mukaan Banerjee, Duflo ja Kremer ovat työllään mullistaneet kehitystaloustieteen tutkimuksen. Pirttilän mukaan heidän suurimpia saavutuksiaan on luonnontieteellisiä menetelmiä vastaavan lähestymistavan käyttöönotto kehitystaloustieteessä. He ovat tehneet empiirisiä kenttäkokeita ja kokeittensa perusteella suunnitelleet esimerkiksi kansalaisjärjestöjen kanssa ohjelmia ihmisten koulutustulosten ja terveydentilan parantamiseksi. Duflo suoritti vuonna 1994 tutkinnon historiassa ja taloustieteessä École normale supérieuressa Pariisissa. Taloustieteen maisterintutkinnon hän suoritti 1995 ja valmistui taloustieteen tohtoriksi MIT:stä vuonna 1999. Duflo on julkaissut yhdessä Abhijit Banerjeen kanssa teoksen Poor Economics: A Radical Rethinking of the Way to Fight Global Poverty, joka on voittanut useita kansainvälisiä palkintoja ja on käännetty 17 kielelle. Duflo on naimisissa Abhijit Banerjeen kanssa. == Palkinnot == * MacArthur Fellow 2009 ==Lähteet== ==Aiheesta muualla== * Duflon kotisivu * Duflon tutkimukset IDEASissa Luokka:Nobelin taloustieteen palkinnon saajat Luokka:Ranskalaiset taloustieteilijät Luokka:Yhdysvaltalaiset taloustieteilijät Luokka:Ranskalaiset professorit Luokka:Yhdysvaltalaiset professorit Luokka:Vuonna 1972 syntyneet Luokka:Elävät henkilöt
Uutiskirje

Uutiskirje on kiinnostuneille tilaajille lähetetty julkaisu, joka käsittelee yleensä tarkasti rajattua aihetta ja kertoo tähän aiheeseen liittyvistä ajankohtaisista tapahtumista. Uutiskirjeet on perinteisesti lähetetty postilla. Pienemmissä harrastajien uutiskirjeissä ei ole aina ollut varaa painotekniikan käyttöön, joten julkaisuja on kopioitu kopiokoneella. Jotkut uutiskirjeet ovat myös tilaamisen yhteydessä vaatineet liittämään mukaan tietyn määrän postimerkkejä, joilla on katettu postituskustannuksia. Nykyisin uutiskirjeet toimitetaan lähinnä sähköpostilla sähköpostilistoille. == Katso myös == * Roskaposti == Aiheesta muualla == Luokka:Media
Shinkichi Tajiri

Shinkichi Tajiri (1923–2009http://exhibits.haverford.edu/thewallinourheads/artists/shinkichi- tajiri-american-and-dutch-1923-2009/) oli japanilaista syntyperää ollut, Alankomaissa vuodesta 1956 asunut amerikkalainen kuvanveistäjä. Hänen tuotantoonsa sisältyy hitsattuja romuveistoksia ja myöhemmältä vaiheelta valutekniikalla valmistettuja pronssitaipeista ja -levyistä koostuvia sommitelmia, joista suuri osa viittaa kasvimuotoihin. == Lähteet == == Aiheesta muualla == Luokka:Japanilaiset kuvanveistäjät Luokka:Yhdysvaltalaiset kuvanveistäjät Luokka:Vuonna 1923 syntyneet Luokka:Vuonna 2009 kuolleet
Välianimaatio

Välianimaatio () on videopelin jakso, jossa interaktiivinen pelaaminen keskeytyy ja pelaajalle näytetään juonta eteenpäin kuljettava kohtaus. Käsitteen esitteli Ron Gilbert, joka tunnetaan SCUMM-pelimoottorin kehittäjänä ja lukuisista LucasArtsille tekemistään seikkailupeleistä, kuten Maniac Mansionista ja Monkey Island -sarjasta.The Gamespy Hall of Fame, Christopher "shaithis" Buecheler Kuitenkin vastaavanlaisia kohtauksia on jo Pac-Man- pelissä vuodelta 1980 tasojen välissä. Välianimaatioiden toteuttamiseen käytetään pääasiassa kahta tekniikkaa. Kohtaus voi olla toteutettu pelin omalla pelimoottorilla tai ennalta luodulla videopätkällä, joka toistetaan tiedostosta. Jossain varhaisissa peleissä (tai esim. Doom-pelissä) välianimaatiota voi vastata pelkkä ruudulle ilmestyvä teksti. ==Lähteet== Luokka:Videopelikäsitteet
Ilmari Linna

Ilmari Linna (27. lokakuuta 1917 Evijärvi – 6. maaliskuuta 1981 Helsinki) oli suomalainen merkonomi, hedelmäviljelijä, kunnallisneuvos ja sosialidemokraattien kansanedustaja. Linnan vanhemmat olivat hedelmäviljelijä, sosialidemokraattien kansanedustaja Jalmari Linna ja Selma Hautala . Hän suoritti keskikoulun 1934 ja kauppaopiston 1937. Linna oli konttoristina OTK:n pääkonttorissa 1939–1944 ja toimi OTK:n Tampereen konttorin jalkineosaston hoitajana 1944–1947. Hän oli sitten Kenkä-Linna oy:n toimitusjohtajana Raumalla ja Lohjalla 1948–1956 sekä Linnan taimiston johtajana Lohjalla 1952–1981. Hän sai kunnallisneuvoksen arvon 1971. Linna oli kansanedustajana 1962–1970 edustaen Uudenmaan läänin vaalipiiriä. Hän oli presidentin valitsijamiehenä vuoden 1968 presidentinvaalissa. Linna oli Lohjan maalaiskunnan kunnanvaltuuston jäsenenä ja kunnanhallituksen puheenjohtajana. Hän oli sosialidemokraattisen puolueen maaseutuvaltuuskunnan puheenjohtajana ja kuului muun muassa Sotainvalidien veljesliiton johtokuntaan ja liittovaltuustoon, Puutarhaliiton johtokuntaan ja edustajistoon, Hedelmän- ja marjanviljelijöiden johtokuntaan, Työtehoseuran valtuuskuntaan ja Suomi-DDR- seuran johtokuntaan. Ilmari Linna oli naimisissa vuodesta 1941 Aune Karttusen kanssa. == Lähteet == == Aiheesta muualla == * Ilmari Linna (27.10.1917 - 06.03.1981), SDP:n kansanedustaja 20.02.1962 - 22.03.1970, merkonomi, hedelmäviljelijä, kunnallisneuvos, Lohjan maalaiskunnan kunnanvaltuutettu ja kunnanhallituksen jäsen, Jarl Nyblinin valokuva, Työväen arkisto (Finna) Luokka:Kansanedustajat Luokka:Suomen Sosialidemokraattisen Puolueen poliitikot Luokka:Lohjan kunnan kunnanvaltuutetut Luokka:Uudenmaan vaalipiiri Luokka:Vuonna 1917 syntyneet Luokka:Vuonna 1981 kuolleet
Bamafélé

Bamafélé on maalaiskunta ja sen keskuskylä Kayesin alueen Bafoulabén piirissä Malissa. Se sijaitsee Bafingjoen varrella 80 kilometriä Bafoulabésta kaakkoon. Kunnassa on 16 200 ja keskuskylässä 800 asukasta (vuonna 2009). Bamafélén kunnan pinta-ala on 12 040 neliökilometriä. Se rajoittuu lännessä Bafoulabén piirin Koundianin, pohjoisessa Diokélin ja Oualian, idässä Kitan piirin Niantanson, Kobrin ja Kokofatan sekä etelässä Kéniéban piirin Kroukoton kuntiin. Kunnan läpi virtaa Bafingjoki. Manantalissa on vesivoimala, jonka pato muodostaa laajan tekoaltaan. Seutu kuuluu Sudanin vyöhykkeeseen. Kuntaan kuuluu 22 kylää. Niistä suurin on 6 700 asukkaan Manantali. Keskuskylä Bamafélé ja eräät muut kylät on siirretty toiseen paikkaan ja patojärven ympärille on syntynyt kalastajakyliä. Asukkaat ovat etupäässä mandinkoja. Lisäksi on bambaroita, bozoja ja fulbeja. Kunnan läpi kulkee Kitan ja Bafoulabén välinen maantie. Paikallisia elinkeinoja ovat maanviljely, karjanhoito, puutarhanhoito, keräily, kaupankäynti ja käsityöammatit. Tärkeimmät viljelykasvit ovat durra, hirssi, riisi, fonio, maissi, bataatti, pavut ja vihannekset. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja. Palveluihin kuuluvat seitsemän alakoulua, kolme yläkoulua ja kolme terveyskeskusta. ==Lähteet== Luokka:Bafoulabén piiri Luokka:Malin kunnat
Friedrich Schreyvogel

Friedrich Schreyvogel (17. heinäkuuta 1899 – 1976Otavan Suuri Ensyklopedia, 12-osaisen laitoksen osa 12 vuodelta 1983, s. 9249) oli saksalainen kirjailija, Wienin musiikki- ja taideakatemian professori ja vuodesta 1954 lähtien päädramaturgi Burgtheatherissa. Schreyvogel julkaisi sekä runoja, romaaneita että näytelmiä. Hänen tuotannostaan ilmentyy kristillisen vanhan Itävallan traditio. Schreyvogelin tuotanto lukeutuu historiallisen romaanin perinteeseenOtavan Suuri Ensyklopedia, 12-osaisen laitoksen osa 3 vuodelta 1977, s. 2292. == Lähteet == Luokka:Saksalaiset kirjailijat Luokka:Vuonna 1899 syntyneet Luokka:Vuonna 1976 kuolleet
Santo Domingo de Silosin luostari

Santo Domingo de Silosin luostari () on benediktiiniläisluostari. Luostari sijaitsee Santo Domingo de Silosissa Burgosin maakunnassa Espanjassa. Luostari on nimetty apotti Santo Domingo de Silosin mukaan. Luostarielämä Silosissa alkoi 800-luvun lopulla. Kirjallisissa lähteissä Santo Domingo de Silosin luostari mainitaan 900-luvulla. Almanzorin hävityksen seurauksena luostari rappeutui. Vuonna 1041 munkki Santo Domingo de Silosin johdolla luostaria alettiin jälleenrakentaa. Luostatin scriptoriumissa kirjoitettiin useita merkittäviä käsikirjoituksia. 1990-luvun keskivaiheilla luostarin munkkikuoron levytys Canto gregoriano nousi kansainväliseen suosioon ja herätti kiinnostusta gregoriaaniseen kirkkolauluun. Albumia myytiin kaikkiaan yli neljä miljoonaa kappaletta, Suomessakin kultalevyyn oikeuttavan määrän eli yli 20 000. == Kuvia == Sto Dom de Sil-0.JPG|Luostarin romaaninen ristikäytävä. Sto Dom de Sil-11.JPG|Raamatullisia aiheita kuvaava pilari. Santo Domingo de Silos Claustro 089.jpg Monastery santo domingo silos twisted column.jpg|Ristikäytävän kierretyt pylväät Santo Domingo de Silos Claustro 069.jpg|Ristikäytävän kaarirakenteet == Lähteet == * ===Viitteet=== Luokka:Benediktiiniluostarit Luokka:Burgosin maakunta
Genovesen mafiaperhe

Genovesen mafiaperhe on yhdysvaltalainen rikollisperhe, yksi ”viidestä perheestä”, jotka hallitsevat New Yorkin järjestäytynyttä rikollisuutta osana Yhdysvaltain mafiaa. Genovese on Gambinon mafiaperheen ohella Yhdysvaltojen suurin ja vaikutusvaltaisin mafiaperhe, ja siihen kuuluu tiettävästi jopa 400 varsinaista jäsentäCity's main mob power nypost.com ja yli 3 000 liitännäisjäsentä.ocreport.pdf Genovesen perhe perustettiin 1890-luvulla, ja sen toimintaan kuuluvat murhat, uhkapelit, rahanpesu, kiristys, petokset ja lahjonta. Genovesella on toimintaa New Yorkin lisäksi muun muassa New Jerseyn ja Floridan osavaltioissa sekä Las Vegasissa. ==Lähteet== Luokka:Yhdysvaltain mafia Luokka:New York
Monasterio de Tentudía

Monasterio de Tentudía on luostari Calera de Leónin kunnassa Badajozin maakunnassa Espanjassa. Sitä pidetään yhtenä hienoimmista mudéjar-tyylisunnan edustajista Espanjassa. Suurmestari Paio Peres Correia (esp. Pelayo Pérez Correa) perusti luostarin 1200-luvun lopulla. Paavi Leo X korotti sen luostariksi vuonna 1514. Luostarista tuli yksi tärkeimmistä Pyhän Jaakon ritarikunnan (esp. Orden de Santiago) keskuksista. Alttaritaulu, jossa yhdistyvät renessanssi- ja mudéjar-tyylisuunnat, on keraamikko Niculoso Pisanon mestarityö vuodelta 1518. == Lähteet == * * Luokka:Kristilliset luostarit Luokka:Badajozin maakunta
Taisteluareenamoninpeli

Taisteluareenamoninpeli eli MOBA (, myös action real-time strategy, lyh. ARTS) reaaliaikaisten strategiapelien lajityyppi, jossa pelaajan tavoitteena on tuhota yhdessä joukkuetovereidensa ja tekoälyn kontrolloimien apulaisten kanssa vastajoukkueen tukikohta. Tukikohtien välillä on yleensä kolme linjaa (sivuilla ja keskellä), joita puolustavat vihollispelaajien lisäksi tekoälyn ohjaamat tornit ja muut hahmot. Linjojen välissä on kulkukelvotonta aluetta (jungle). MOBA-peleissä on tyypillisesti molemmissa joukkueissa viisi pelaajien ohjaamaa hahmoa, joista jokaisella on yksilölliset ominaisuudet. == Historia == Ensimmäisenä taisteluareenamoninpelinä pidetään Aeon64-nimisen modaajan StarCraftiin kehittämää Aeon of Strife (AoS) -karttaa, jossa kolme pelaajaa taistelee kolmella linjalla tekoälyn satunnaisin väliajoin lähettämiä vihollisia vastaan. AoS siirrettiin Warcraft III: Reign of Chaosiin, jossa se kulki nimellä Defense of the Ancients (DotA). The Frozen Throne -lisäosan ilmestyttyä DotA siirrettiin myös siihen ja monet modaajat tekijät siitä omia versioitaan. DotA:sta tuli niin suosittu, että kaikkia taisteluareenamoninpelejä kutsuttiin DotA-peleiksi ennen termin MOBA vakiintumista. Nykyään suosituimpia taisteluareenamoninpelejä ovat League of Legends, Dota 2 ja Heroes of Newerth. Monet suosituimmista MOBA-pelit ovat suosittuja elektronisen urheilun pelejä. == Lähteet == == Aiheesta muualla == Luokka:Videopelien lajityypit *
Gambinon mafiaperhe

Gambinon mafiaperhe on yhdysvaltalainen rikollisperhe. Se on yksi ns. ”viidestä perheestä”, jotka hallitsevat New Yorkin järjestäytynyttä rikollisuutta. Gambino on Genovesen mafiaperheen ohella Yhdysvaltojen suurimpia mafiaperheitä. Perheen toimialaa ovat murhat, ryöstöt, rahanpesu, kiristys, huumekauppa, petokset ja uhkapeli. Gambinon mafiaperheeseen kuuluu arviolta 200 jäsentä ja 1 500–3 000 liitännäisjäsentä.ocreport.pdf Mallory, Stephen (2007). Understanding Organized Crime. s. 99. ISBN 978-0-7637-4108-2. Gambinon perheen johtaja oli Francesco ”Frank” CaliStaten Island mobster takes leadership of Gambino crime family: report vuoteen 2019 asti, kunnes hänet ammuttiin kuoliaaksi maaliskuussa 2019. Uudeksi johtajaksi valittiin Lorenzo Mannino. ==Lähteet== Luokka:Yhdysvaltain mafia Luokka:New York
Ordesa y Monte Perdidon kansallispuisto

Ordesa y Monte Perdidon kansallispuisto on kansallispuisto Aragonian itsehallintoalueella Espanjassa. Kansallispuisto perustettiin vuonna 1918. Monte Perdido ja muita alueita liitettiin suojelualueeseen vuonna 1982. Kansallispuisto on osa Unescon Ordesa-Viñamalan biosfäärialuetta. Puiston korkein kohta on kalkkikivivuoristoon kuuluva Monte Perdido, 3 355 metriä merenpinnan yläpuolella. Puisto jaetaan Valle de Ordesan, Valle de Pinetan, Añisclon kanjonin sekä Valle de Escuaínin alueisiin. ==Lähteet== == Aiheesta muualla == Luokka:Aragonia Luokka:Espanjan kansallispuistot
Skriptattu kohtaus

Skriptattu kohtaus (ohjelmoitu tapahtuma/kohtaus / käsikirjoitettu tapahtuma) on videopeleissä käytetty tehokeino pelimaailman elävöittämiseksi. Skriptattu kohtaus laukeaa pelaajan tullessa tietylle alueelle tai tehdessä jotain, kuten painaessa vipua tai painiketta tai ampuessa vihollisen. Skriptattu kohtaus voi olla yksinkertainen välianimaatio tai pelimaailmaan vaikuttava. Esim. pelaajan kulkiessa käytävää, voi lattia hänen altaan sortua ja pelaaja tippuu hämärään huoneeseen täynnä hirviöitä. Tai käytävän katto voi romahtaa pelaajan takana ja estää pääsyn takaisinpäin. Kohtauksien tavoitteena on lisätä immersiota ja pitää yllä pelaajan mielenkiintoa. Half-Life-peliä pidetään arvossa juuri ennalta ohjelmoitujen kohtauksen käytön vuoksi, välianimaatioiden sijaan.http://www.escapistmagazine.com/news/view/108821-Valve-Says-Hang-In- There-For-Half-Life-2-Episode-3 Sittemmin muutkin pelisarjat ovat ottaneet käyttöön samanlaisen tekniikan. Toisaalta skriptatut kohtaukset ovat myös herättäneet arvostelua huonon pelisuunnittelun vuoksi. Pelissä eteneminen voi pysähtyä täysin ennen kuin kohtaus laukeaa ja mahdollistaa etenemisen. ==Lähteet== Luokka:Videopelikäsitteet
Renessanssi (puolue)

Renaissance (, lyh. RE, aiemmalta nimeltään En Marche), on ranskalainen sosiaaliliberaalinen poliittinen puolue, jonka Emmanuel Macron perusti syntymäkaupungissaan Amiensissa Pohjois-Ranskassa. Puolue ei kerää jäseniltään jäsenmaksua tai sen kaltaisia säännöllisiä lahjoituksia. == Historia == Liike perustettiin 4. huhtikuuta 2016 ja alkoi valmistella Emmanuel Macronin presidentinvaalien kampanjaa ja poliittista ohjelmaansa (ran. Le programme d'Emmanuel Macron). Alle puolessa vuodessa En Marche! sai rekrytoitua 4000 vapaaehtoista tuleviin vaaleihin. Presidentinvaaleissa 2017 Macron sai ensimmäisellä kierroksella 24,01% ja toisella 66,1% äänistä voittaen molemmat kierrokset. Macronin vaalibudjetti oli myös vaalien suurin: 16 698 320 euroa. Parlamenttivaaleissa 2017 En Marche! sai 308 edustajaa. Se teki yhteistyötä MoDem-puolueen kanssa. Joulukuussa 2018 puolueen korkeimpaan virkaan, toiminnan johtajaksi (), valittiin Stanislas Guerini. Europarlamenttivaaleissa 2019 liike oli osa vaaliliittoa, johon kuuluivat myös MoDem, Agir, Radikaali liike. En Marche! ei kuulu Euroopan liberaalidemokraattiseen puolueeseen, mutta istuu sen kanssa samassa ryhmässä (Uudistuva Eurooppa) Euroopan parlamentissa. Puolue ilmoitti 5. toukokuuta 2022 vaihtavansa nimeä ja uudeksi nimeksi tulee Renaissance ("Renessanssi"). Samassa yhteydessä se ilmoitti muodostavansa vaaliliiton muiden EU-myönteisten keskustalaisten puolueiden kanssa, kuten esim. MoDem, vuoden 2022 parlamenttivaalien alla. == Ideologia ja näkemyksiä == Puoluetta on luonnehdittu keskustalaiseksi tai keskusta- oikeistolaiseksi. Toisaalta puolueen on katsottu myös olevan kansanpuolue, joka pyrkii saamaan kannatusta sekä oikeiston että vasemmiston suunnasta. Puolueen alkuvaiheessa Macron kertoi, että LREM on ennen kaikkea kansanliike, johon voi kuulua myös siinä tapauksessa, että henkilöllä olisi jonkun toisen puolueen jäsenkirja. Vuoden 2022 presidentinvaaleihin puolue lähti uudella ohjelmalla, jonka mukaan se haluaa mm.: * Yhtenäistää maan eläkejärjestelmiä * Vähentää tupakkaan liittyviä kuolemia luomalla Ranskaan ensimmäinen savuton sukupolvi * Suoda merentakaisille alueille laajempia poliittisia ja taloudellisia vapauksia. * Vahvistaa sekularismia yhteiskunnassa ja auttaa erityisesti maan muslimiväestöä integroitumaan paremmin * Vahvistaa Ranskan asemaa kansainvälisissä yhteyksissä * Turvata Ranskan maatalous takaamalla alkutuotannon työntekijöille riittävä elintaso == Galleria == Tiedosto:2017-03-31 20-43-46 reunion-en-marche.jpg|LREM:n poliittisen ohjelman julkistamistilaisuus vuoden 2017 presidentinvaalien alla. Tiedosto:En marche logo.png|Puolueen ensimmäinen logo Tiedosto:Panneaux électoraux devant le bureau de vote Sainte-Croix, Saint-Lô (Européennes 2019).jpg|Ranskan piraattipuolueen ja LREM:n vaalimainos vuoden 2019 EU-vaalien yhteydessä. == Lähteet == * === Viitteet === == Aiheesta muualla == * En Marche! Luokka:Ranskan puolueet Luokka:Sosiaaliliberaalit puolueet
Rangi

Rangi on Uuden-Seelannin maorien Taivaan jumala. Eräässä versiossa aikojen alussa Papa, Maan jumalatar, ja Rangi syleilivät toisiaan ja pitelivät lapsistaan tiukasti kiinni, mutta Tangaroa ja muutamat hänen sisaruksistaan vääntäytyivät irti aloittaakseen luomistyön. Tangaroan veli Tawhirimatea, tuulten jumala, suuttui tästä ja nostatti hirmumyrskyn. Tangaroan veli Tane, metsien jumala, oli tarjonnut turvapaikan karkulaisille. Aallot huuhtoivat kaiken elävän mereen.Wilkinson 2009, s. 339 == Lähteet == * Philip Wilkinson: Myytit & legendat. Readme.fi, 2009. Suomentaja Veli-Pekka Ketola ISBN 978-952-220-252-9 === Viitteet === Luokka:Myytit Luokka:Polynesian jumalat Luokka:Taivaan ja sään jumalat
Rumia (mytologia)

Rumia on Uuden-Seelannin maorien mytologiassa suuri simpukka, joka kellui tyhjyydessä. Rumian sisällä kehittyi Tangaroa, joka avasi simpukan ja aloitti maailman luomisen. == Lähteet == * Luokka:Myytit Luokka:Luomistarut
Sulttaanisarvinokka

Sulttaanisarvinokka (Buceros rhinoceros) on sarvinokkien heimoon kuuluva lintu. Sitä tavataan Bruneissa, Indonesiassa, Malesiassa ja Thaimaassa. Lintu on Indonesiassa ibanien kansanperinteessä ennelintu joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.Kenyalanga, state bird of Sarawaki. Viitattu 23.4.2017 (Internet Archive) ==Ulkonäkö== Sulttaanisarvinokka on suurikokoinen lintu, noin joutsenen kokoinen. Sen punakeltaisen nokan päällä on ontto rakenne. Suurta nokkaansa se käyttää pähkinöiden ja siemenien murskaamiseen, mutta nokan päällä olevan rakenteen merkitystä ei tunneta. ==Levinneisyys ja elinympäristö== Sulttaanisarvinokka elää lähinnä laajoissa ikivihreissä vanhoissa metsissä, ja siksi sen määrä todennäköisesti vähenee nopeasti elinalueiden hävitessä. Sitä tavataan laajasti mutta sitä on tarkkailtava huolellisesti. Lajin elinaluetta ovat vanhat alavat ja vuoriset metsät ja soiset metsät. Joskus sitä tavataan myös kosteissa vuorimetsissä 1 400 metrin korkeuteen saakka. ==Uhat== Sulttaanisarvinokkan uhkana ovat Indonesiassa Sundan laajojen kaupallisten ja laittomien metsänhakkuiden seurauksena metsien häviäminen sekä maanviljelysten laajeneminen. Borneossa paikalliset asukkaat ampuvat sitä ravinnoksi ja hattusulkien saamiseksi. Se palaa pesäkoloihin vaikka ympärillä oleva metsä on hävinnyt, ja tutkimukset osoittavat, että hakkuut vähentävät sen lukumäärää. ==Lähteet== ==Aiheesta muualla== * Birdlife.org Luokka:Sarvinokkalinnut Luokka:Uhanalaiset linnut
Krzysztof Habraszka

Krzysztof Habraszka (s. 22. heinäkuuta 1977 Bytom) on puolalainen karateka. Hän on viisinkertainen Kyokushinin Euroopan-mestari, joka päätti uransa 2013. ==Karate== Habraszka aloitti Kyokushin-karaten harjoittelemisen 1988 ja pääsi Puolan maajoukkueeseen 1997. Kansainvälisissä kisoissa hän saavutti menestystä ensimmäisissä Euroopan avoimissa mestaruuskilpailuissa, kun Habraszka sijoittui neljänneksi hävittyään pronssiottelun Tomasz Najduchille.IKO-1. Результаты Абсолютных Чемпионатов Европы по киокушин карате с 2000г. kyokushinkarate.com.ua Viitattu 23.4.2017 Kaksi vuotta myöhemmin Habraszka sijoittui viidenneksi Euroopan avoimissa mestaruuskilpailuissa, kunnes seuraavana vuonna 2003 hän saavutti pronssia. Habraszka jatkoi menestystään samana vuonna ja voitti Euroopan raskaansarjan mestaruuden kohdattuaan loppuottelussa Pablo Estensoron. Kotimaassaan hän sijoittui toiseksi Puolan Openissa 2002 hävittyään loppuottelussa Karol Cieslukille.3rd Polish Open Category Championships europeankyokushin.org Viitattu 20.7.2018 Habraszkasta tuli 2004 kolminkertainen Euroopan mestari voitettuaan kaksi Euroopan mestaruutta samana vuonna. Hän voitti ensin Saksassa toukokuussa raskaansarjan mestaruuden Igor Titkovia vastaan. Myöhemmin Habraszka voitti avoimen Euroopanmestaruuden Nicolae Stoiania vastaan käydyssä loppuottelussa. Habraszka oli mukana marraskuussa 2007 World Openissa, jossa hänen tiensä päättyi toisella kierroksella.Tableux World 2007 Viitattu 15.12.2019 ==Lähteet== Luokka:Puolalaiset karatekat Luokka:Kyokushinin harjoittajat Luokka:Vuonna 1977 syntyneet Luokka:Elävät henkilöt
Harvialan rautatieasema

Harvialan rautatieasema (lyhenne Hrv) on lakkautettu rautatieliikennepaikka Riihimäki–Tampere-radalla Janakkalassa. Harvialan rautatieasema avattiin Turengin aseman alaisena laiturivaihteena Harvialan kartanon tuntumaan silloiseen Vanajan kuntaan vuonna 1899. Kartano oli varsin huomattava maatila, jossa harjoitettiin jo tuolloin merkittävää puutarhaviljelyä ja puutavaraliikennettä. Liikennepaikalta johdettiin jo sen avaamisvuonna kapearaiteinen hevosrata kartanon talouskeskukseen. Rata korvattiin veturein liikennöitävällä kapearaiteisella rautatiellä vuonna 1917. Puutavaran kuljetukseen tarkoitettu rata oli pisimmillään 16 kilometriä ja se ulottui Lammin rajalle saakka. Vuosina 1919–1924 oli käytössä myös toinen haara Äikäälän kartanon eli Vanajanlinnan rakennustyömaalle. Kesäisin radalla oli myös henkilöliikennettä, kun vanajalaisia kuljetettiin avotavaravaunuissa jumalanpalveluksiin Sääjärvelle. Metsärata oli käytössä vuoteen 1955 saakka. Radan punatiilinen veturitalli purettiin 1980-luvulla.Jussi Iltanen: Radan varrella: Suomen rautatieliikennepaikat (2. painos), s. 70. Helsinki: Karttakeskus, 2010. ISBN 978-952-593-214-3. Harvialan rautatieasema alennettiin pysäkiksi vuonna 1954 ja miehittämättömäksi seisakevaihteeksi vuonna 1968. Vanajan kunta lakkautettiin vuoden 1967 alussa ja sen alueet liitettiin naapurikuntiin, jolloin Harviala tuli kuulumaan Janakkalaan. Tavaraliikenne lopetettiin vuonna 1976 ja henkilöliikenne vuonna 1981. Koko liikennepaikka lakkautettiin vuonna 1982. Noin sata metriä entiseltä asemalta Hämeenlinnan suuntaan otettiin käyttöön Harvialan raiteenvaihtopaikka vuonna 1996. Harvialan ja Turengin rautatieasemien välillä tapahtui Suomen kaikkien aikojen tuhoisin, 39 ihmisen hengen vaatinut Turengin junaturma talvisodan aikana maaliskuussa 1940. ==Lähteet== Luokka:Kanta-Hämeen lakkautetut rautatieliikennepaikat Luokka:Janakkalan liikenne
Rooman metropolikaupunki

Rooman metropolikaupunki () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Rooman maakunnan. Metropolikaupunki sijaitsee Latiumin alueella Italian keskiosassa. Metropolikaupunki sisältää Rooman metropolialueen ja läheistä maaseutua. Rooman metropolikaupungin pinta-ala on 5 352 neliökilometriä. Alueen vakinaisten asukkaiden lukumäärä oli vuoden 2015 lopussa 4 340 474. Metropolikaupunki koostuu 121 kunnasta, ja sen pääkaupunki on Rooma. Alueen väekkäimmät kunnat ovat: Kunta Asukasluku 31.12.2015 Rooma 2 864 731 Guidonia Montecelio 88 673 Fiumicino 78 395 Pomezia 62 966 Tivoli 56 533 Anzio 54 211 Velletri 53 303 Civitavecchia 52 991 == Lähteet == == Aiheesta muualla == *
Barin metropolikaupunki

Bari () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Barin maakunnan. Metropolikaupungin pääkaupunki on Bari. Metropolikaupunki sijaitsee Apuliassa, niemimaan ”saappaankoron tyvessä” Etelä-Italiassa. Se käsittää noin 5 138 neliökilometrin laajuisen alueen. Metropolikaupungin asukasluku on noin 1,3 miljoonaa, ja siihen kuuluu 41 kuntaa. == Lähteet == ==Aiheesta muualla== *Italy World Club *
Bentsyyliamiini

Bentsyyliamiini (C7H9N) on amiineihin kuuluva orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen ja korroosionestoaineena. == Ominaisuudet == Huoneenlämpötilassa bentsyyliamiini on väritöntä tai kellertävää nestettä. Sillä on amiineille tyypillinen ammoniakinkaltainen haju. Bentsyyliamiini liukenee erittäin hyvin muun muassa veteen, etanoliin, dietyylieetteriin ja bentseeniin. Yhdiste on keskivahva emäs ja sen reaktiot ovat tyypillisiä amiineille. Se esimerkiksi muodostaa happojen kanssa suoloja ja karboksyylihappojen tai happokloridien kanssa amideja. Bentsyyliamiini ärsyttää ihoa silmiä ja hengitysteitä ja voi emäksenä aiheuttaa syövytysvammoja. Bentsyyliamiinia on eristetty resedoihin kuuluvan lajin Reseda media lehdistä.Lutz Heuer: Benzylamine, Ullmann's Encyclopedia of Industrial Chemistry, John Wiley & Sons, New York, 2006. Viitattu 23.4.2017 == Valmistus ja käyttö == Bentsyyliamiinin valmistukseen on useita tapoja. Käytetyimpiä ovat bentsyylikloridin ja ammoniakin välinen reaktio, bentsonitriilin pelkistys vedyttämällä ja bentsaldehydin ja ammoniakin välinen pelkistävä aminointi. Tuote puhdistetaan tislaamalla alennetussa paineessa. : Bentsyyliamiinia käytetään lähtöaineena orgaanisen kemian synteeseissä ja siitä valmistetaan muun muassa lääke- sekä väriaineita sekä maatalouskemikaaleja. Siitä valmistetaan myös synteettisiä tekstiilejä. Bentsyyliamiinia voidaan käyttää myös korroosionestoaineena. == Lähteet == == Aiheesta muualla == *DrugBank: Benzylamine *Human Metabolome Database: Benzylamine *Kyoto Encyclopedia of Genes and Genomes (KEGG): Benzylamine *ChemBlink: Benzylamine Luokka:Amiinit Luokka:Aromaattiset yhdisteet
Jules Vernen bibliografia

Jules Vernen bibliografia. ==Suomennettuja teoksia== * * Viisi viikkoa ilmapallossa (Cinq semaines en ballon, 1863.) (viimeisin suomennos nimellä ) * * * * * * Kapteeni Grantia etsimässä. Suomentanut Eino Voionmaa. Karisto, 1922. * Kapteeni Grantin löytyminen. Suomentanut Eino Voionmaa. Karisto, 1922. * * * Sukelluslaivalla maapallon ympäri (Vingt mille lieues sous les mers, 1870.) (viimeisin suomennos nimellä ) * * (Teos jatkuu Fennican mukaan romaanissa Ajelehtiva saari) * Ajelehtiva saari (Le Pays des fourrures 2, 1873), suom. P. J. Hannikainen, 2. tark. p. Karisto, 1979. ISBN 951-23-1353-7 (1. p. 1928) Teos on jatkoa romaanille Turkiksien maassa * * * sekä Pentti Kähkönen (WSOY 1983) * * Talvenpito pohjoisissa jäissä; Mont-Blanc vuorelle nousu. J. Simeliusten perilliset, 1877. * * * * * * * * * * * * * * * ==Muita Voyages Extraordinaires -sarjan teoksia== * Une Ville flottante (1871, suom. Veden päällä liikkuva kaupunki, 1876) * Aventures de trois Russes et trois Anglais dans l'Afrique australe (1872) * Le Docteur Ox (novellikokoelma, 1874) * Les Indes noires, (1877, suom. Hiilikaivoksessa, 1882) * Un Capitaine de quinze ans (1878, lyhennetty suomennos 15 vuotias kapteeni, 1957) * Le Rayon vert (1882) * Kéraban-le-têtu (1882) * L’Archipel en feu (1884) * Un Billet de loterie (1886) * Nord contre Sud (1887) * Le Chemin de France (1887) * Famille-sans-nom (1889) * Sans dessus dessous (1889) * César Cascabel (1890) * Mistress Branican (1891) * P’tit-Bonhomme (1891) * Mirifiques Aventures de Maître Antifer (1894) * L'île à hélice (1895) * Clovis Dardentor (1896) * Le Sphinx des glaces (1897) * Le Superbe Orénoque (1898) * Le Testament d’un excentrique (1899) * Seconde patrie (1900) * Le village aérien (1901) * Les Histoires de Jean-Marie Cabidoulin (1901) * Les Frères Kip (1901) * Bourses de voyage (1902) * Un Drame en Livonie (1904) * L’Invasion de la mer (1905) * Verne, Jules
Rikhard III (täsmennyssivu)

Rikhard III voi tarkoittaa: * Rikhard III (1452–1485), Englannin kuningas * Rikhard III, Shakespearen näytelmä * Richard III, elokuva vuodelta 1955 * Richard III, elokuva vuodelta 1995
Oruchuban Ebichu

Oruchuban Ebichu(おるちゅばんエビちゅ, Ebichu Minds the House, Ebichu on taloudenhoitaja) on vuonna 1990, Risa Itō ideoima sarjakuva, manga-sarja. Mangaa sarjoittaa julkaistiin Japanissa viikoittain, Weekly Giga/chan-lehdessä vuosina 1991–2008. ==Lähteet== == Aiheesta muualla == * Oruchuban Ebichu (manga) * Oruchuban Ebichu (TV) * Gainax's Ebichu website, in Japanese * Futabasha's Ebichu website Luokka:Seulonnan keskeiset artikkelit Luokka:Mangasarjat Luokka:Animesarjat Luokka:Japanilaiset televisiosarjat
Pressiklubi (täsmennyssivu)

Pressiklubi voi tarkoittaa seuraavia asioita: * Pressiklubi, Helsingin kansainvälinen lehdistöklubi ry * Pressiklubi, lounasravintola Lappeenrannassa * Pressiklubi, viihteellinen ajankohtaisohjelma televisiossa
Institut d’études politiques de Saint-Germain-en-Laye

Institut d’études politiques de Saint-Germain-en-Laye (Sciences Po Saint- Germain-en-Laye) on ranskalainen vuonna 2013 perustettu kauppakorkeakoulu, joka toimii Saint-Germain-en-Layen kaupungissa.Le dixième Sciences Po ouvre ses portes à Saint-Germain-en-Laye . Koulussa on mahdollista opiskella valtiotieteitä, hallintoa, taloutta, geopoliitiikkaa ja yhteiskuntatieteitä. == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut
Perjantai (täsmennyssivu)

Perjantai voi tarkoittaa seuraavia asioita: * perjantai, viikon viides päivä * Perjantai, Dingon singlejulkaisu vuodelta 1993 * Perjantai, Oulussa ilmestynyt kaunokirjallinen viikkolehti * Perjantai, Yle TV1 -kanavalla perjantai- iltaisin esitettävä ajankohtaisohjelma * Perjantai, Marvel Comicsin sarjakuvahahmo * Perjantai, sivuhenkilö kirjassa Robinson Crusoe
Isaac Yaya

__NOTOC__ Isaac Yaya (s. 5. heinäkuuta 1979) on ranskanpolynesialainen uransa päättänyt pikajuoksija. Helsingin MM-kilpailuissa 2005 Yaya kilpaili 400 metrin juoksussa. Hän juoksi alkuerässä ajan 47,75 s, eikä selviytynyt välieriin. Sisäratojen maailmanmestaruuskilpailuissa 2006 Yaya ei päässyt 400 metrin juoksussa jatkoon alkueristä ajallaan 48,45 s. Aika oli maan ennätys. Yaya osallistui nuorten MM-kilpailuissa 1998 Annecyssa 200 metrin ja 400 metrin juoksuun. Hän jäi molemmissa kilpailuissa alkueriin ajoilla 22,64 s ja 50,10 s. Yaya pitää hallussaan Oseanian sisäratojen ennätystä 50 metrin juoksussa ajalla 6,03 s. == Henkilökohtaiset ennätykset == === Ulkoradat === Laji Aika Paikka Päivä 400 m 47,13 Nizza 25.6.2005 === Sisäradat === Laji Tulos Paikka Päivä 50 m 6,03 Nizza 20.12 2003 60 m 6,97 Bompas 1.2 2004 400 m 48,45 Moskova 10.3.2006 == Lähteet == Luokka:Ranskanpolynesialaiset pikajuoksijat Luokka:Vuonna 1979 syntyneet Luokka:Elävät henkilöt
Kanaanilaisten uskonto

Kanaanilaisten uskonto oli Välimeren itärannikolla Syyrian ja nykyajan Palestiinan osissa muinoin asuneiden kanaanilaisten uskonto. Se oli muinaisten israelilaisten uskonnon aikalainen, ja se on jättänyt joitain jälkiä nykypäivän maailmaan suurten seemiläisten uskontojen kautta. Tiedot kanaanilaisten uskonnosta ovat peräisin teksteistä, jotka löydettiin muinaisen Ugaritin kaupungin kaivauksissa nykyisessä Ras Šamrassa Syyrian rannikolla. Ugaritin monimutkaisen pantheonin huipulla oli ylijumala Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Anat, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (Raamatun Leviatan ja Tannin). Baalista tunnetaan kertomuksia, joissa hän taistelee Merta ja Kuolemaa vastaan. Tarinaan liittyy kuoleminen ja ylösnouseminen, ja kanaanilaiset rituaalit kytkeytyivätkin vuodenaikojen vaihteluun ja hedelmällisyyteen. Toisissa teksteissä puhutaan riiteistä, joissa kuningas puhdistautuu ja uhraa eri jumalille. Kanaanilaisten uskontoon liittyy läheisesti heidän seuraajiensa foinikialaisten uskonto, joka noudatteli pääpiirteissään samoja linjoja. Esimerkiksi foinikialaisten tärkein jumalatar Astarte sai vaikutteita kanaanilaisten Anatilta. ==Lähteet== Luokka:Muinaiset seemiläiset uskonnot
Islannin Haukan ritarikunta

Islannin Haukan ritarikunta (isl. Hin íslenska fálkaorða) on Islannin tasavallan kansallinen kunniaritarikunta. Sen perusti 3. heinäkuuta 1921 silloinen Tanskan ja Islannin kuningas Kristian X. Ritarikunta jäi osaksi Islannin valtion palkitsemisjärjestelmää, kun maasta tuli tasavalta vuonna 1944. Alkujaan sitä myönnettiin islantilaisille, jotka olivat ansioituneet niin sotilas- kuin siviiliviroissa. Ritarikunnassa oli tuolloin kolme luokkaa. Nykyään kunniamerkkiä jaetaan useimmiten esimerkiksi valtionpäämiehille ja ansioituneille islantilaisille. Kyseessä on Islannin korkein mahdollinen kunnianosoitus. Ritarikunnan suurmestarina toimii Islannin presidentti. == Luokat == Ritarikunnassa on viisi luokkaa: * Ketju suurristillä (Keðja með stórkrossstjörnu) * Suurristi (Stórkrossriddari) * Komentajan risti tähdellä (Stórriddari með stjörnu) * Komentajan risti (Stórriddari) * Ritarin risti (Riddari) == Tunnettuja jäseniä == * Yhdistyneen kuningaskunnan kuningatar Elisabet II * Islannin käsipallomaajoukkue (Pekingin olympialaisten 2008 hopeamitalistit) * Viron entinen presidentti Lennart Meri * Norjan kuningas Harald V * Suomen presidentti Sauli Niinistö * pianisti Victor Borge * kirjailija Antti Tuuri Lähde: == Lähteet == Luokka:Islannin kunniamerkit
Amazon Echo

Amazon Echo on Amazon.comin kehittämä puheohjauksella toimiva kaiutin, joka käyttää Amazon.comin omaa Alexa-teköälyä. Echon avulla voi soittaa musiikkia, ohjata älykodin laitteita ja tilata Amazon.comista tuotteita. Laitevalmistajat voivat tehdä sovellusrajapinnan avulla sovelluksia, jotka toimivat yhdessä Echon kanssa. Echo tuli laajalti myyntiin Yhdysvalloissa 2015 ja Saksassa sekä Isossa-Britanniassa 2016. Echo kehitettiin aluksi vain Amazon Prime -palvelun asiakkaiden musiikin kuuntelua varten, mutta se nousi nopeasti suosituksi. Menestyksen myötä Amazon Echosta julkaistiin monia muita versioita, kuten kosketusnäytöllä varustettu Amazon Echo Show ja alkuperäistä Echoa pienempi Amazon Echo Dot. == Yksityisyys == Amazon Echon käyttämälle Alexa-tekoälylle lähetetyt käskyt lähetetään prosessoitavaksi Amazonin palvelimille, josta oikea vastaus lähetetään takaisin. Kun puheentunnistus on käynnistetty sanomalla ”Alexa”, Echon käyttäjän ja Alexan väliset keskustelut tallennetaan Amazonin palvelimille. Amazonin mukaan puheentunnistusta käyttävässä Echossa näkyy merkkivalo. Amazon Echossa on automaattisesti päällä Amazon.comista tilauksia tekevä ominaisuus, vaikka Echo ei kykene tunnistamaan oikeaa omistajaansa. Vuoden 2017 alussa 6-vuotias tyttö osti vahingossa puheohjauksella itselleen 170 euron arvoisen nukkekodin. Myöhemmin uutisankkuri kertoi tapauksesta ja aiheutti lisää vahinkotilauksia. == Lähteet == == Aiheesta muualla == * Verkkosivut Luokka:Amazon.com